สวัสดีค่ะ อ้วนหลังคลอด ก่อนท้องไม่เคยเกิน65ค่ะ พอท้องจนคลอดหนัก80 ตอนนี้จะ100แล้วค่ะฉีดยาคุมแบบ3เดือนไว้ เคยลดอาหาร ลดหวานมันเค็ม ออกกำลังตามพี่เบเบ้ทำจนเดือนนึงแต่ลงแค่โลเดียวค่ะ ปัญหาตามมาคือ กลิ่นตัวและคอที่ดำค่ะ ตอนนี้เสียความมั่นใจมากค่ะ ไม่กล้าออกไปเที่ยวไหนเลยไม่กล้าไปเจอเพื่อนหรือคนรู้จัก ไม่กล้าแต่งตัว จนขนาดที่คนอายุมากกว่ายังเรียกพี่เลยค่ะเพราะเขาบอกว่าเห็นเราอ้วนเลยนึกว่ารุ่นพี่ มีคำแนะนำไหมคะ
สวัสดีค่ะ การมีน้ำหนักที่เกินกว่าเกณฑ์อาจจะส่งผลเสียต่อสุขภาพได้หลายๆอย่างการลดน้ำหนักให้กลับมาอยู่ในเกณฑ์ปกติจึงเป็นประโยชน์อย่างสูงสุดต่อสุขภาพ โดยควรมีน้ำหนักที่เหมาะสมกับความสูง ไม่มากหรือน้อยจนเกินไปวิธการลดน้ำหนักที่ทำได้อย่างปลอดภัยและควรทำเลยทันทีเช่น การควบคุมปริมาณและชนิดของอาหาร โดยให้รับประทานอาหารที่หลากหลาย เช่น คาร์โบไฮเดรตอย่างธัญพืชที่ไม่ผ่านการขัดสี ผัก ผลไม้ โปรตีนไขมันน้อย และไขมันที่ดีกับร่างกายในปริมาณที่เหมาะสม และออกกำลังกายเพื่อเพิ่มการเผาผลาญของร่างกาย โดยสามารถเลือกกิจกรรมตามที่ชอบ ขอให้ทำสม่ำเสมอทุกวันเป็นสำคัญแต่หากรู้สึกว่าได้ควบคุมอาหารและออกกำลังกายสม่ำเสมอแล้ว ยังไม่สามารถลดน้ำหนักได้ ควรไปพบแพทย์เพื่อตรวจประเมินว่ามีภาวะใดๆที่ทำให้ยังมีน้ำหนักเกินที่แก้ไขได้หรือไม่เช่น ต่อมไทรอยด์ทำงานผิดปกติ เบาหวาน และรักษาตามสาเหตุที่มีถ้ามี ร่วมกับแพทย์อาจส่งพบนักโภชนาการ หรือมีการให้ยาบางชนิดเพื่อช่วยควบคุมความอยากอาหารซึ่งต้องใช้ภายใต้การดูแลของแพทย์ผู้เชี่ยวชาญด้านต่อมไร้ท่อเท่านั้น